Küllap aga näitab antudki arvamusuuring tegelikult sedasama,  millest palju kõnet olnud, nimelt religiooni viiside muutumist tänases Euroopas. Mis ei tähenda religioossuse kadumist. Uskumine on muutunud vähem seotuks institutsioonidega nagu kirik ja kohalik kogudusekeskne kogu(kihel)kond. Uskumused on muutunud avalikust asjast inimese sise-, privaatasjaks. Või rangelt isiklikuks asjaks, nagu vahel öeldakse.